Sultanfjellene

Sultanfjellene (tyrkisk Sultan Dağları) er en kort fjellkjede vest i sentrale Anatolia i Tyrkia.

Den er ca. 90 km lang med retning fra nordvest til sørøst, og den høyeste toppen er Gelincikana Tepesi på 2610 moh. Fjellene ligger for det meste i provinsene Afyonkarahisar og Konya, men sørvestskråningen går inn i Isparta. Store innsjøer uten avløp til havet ligger på begge sider, Ebersjøen og Akşehirsjøen i nordøst og Beyşehirsjøen og Eğirdirsjøen i sørvest.

Klimaet er ganske fuktig med en årsnedbør på 450–1300 mm og en årlig gjennomsnittstemperatur på 14–26 °C. Fjellene er dekket av skoger som består av svartfuru, libanonseder, middelhavseiner, hassel og barlind. Det er også noen andre  furu- og eikearter, blant annet Quercus vulcanica, som er endemisk for Tyrkia. Det er funnet 29 arter av krypdyr og amfibier og 34 arter av storsopper.

 Kilder 



Kategori:Fjell i Tyrkia
Kategori:Afyonkarahisar (provins)
Kategori:Isparta (provins)
Kategori:Konya (provins)